user
Ahoana ny fisafidianana ny toerana hananganana toby fiompiana tantely?


assistant
Ny mampiavaka ny fiompiana tantely miohatra amin’ny fiompiana hafa dia noho izy tsy natao ho
fahanana fa dia mahavelona ny tenany amin’ny firembena amin’ireo felana misy eo amin’ny manodidina
ny toeram-piompiana.
1. Noho izany dia zava-dehibe voalohany indrindra ho an’ny fiompiana ny fahafantarana sy
fifehezana ny tontolo misy felana ho sakafony alohan’ny hisafidianana ny toerana hiompiana.
Maro karazany ireo ny zavatra alain’ny tantely eny amin’ny felana. Singanina amin’izany ny:
- Mamim-boninkazo izay tsiranoka hita ao anaty voninkazo. Ny ahafantarana fa mamim-
bonikazo no alain’ny tantely ao amin’ny felana iray dia ny fihetsiny izay misitrika sy hita
mitsetsitra na mileladelaka ao anatin’ilay felana ary mamerimberina izany matetika.
Ny mamim-boninkazo no ampiasain’ny tantely ho lasa mamin-tantely rehefa mifangaro
amin’ny iviny sy ifanakalozany rehefa tonga any anaty tohoka. Izany hoe; ny fotoana hisian’ny
felana angalan’ny tantely mamim-bonikazo betsaka no tena antenaina fa hiotazana mamin-
tantely.
Ny kininina (eucalyptus) ohatra dia tena ahazoan’ny tantely mamim-bonikazo betsaka; izany
no ahazoana tantely kininina satria ny fototra kininina iray dia ahitana felana betsaka tokoa
ary rehefa midadasika ho ala izany dia antenaina fa hamokatra mamin-tantely betsaka afaka
hiotazan’ny mpiompy mamin-tantely.
- Hamoka na vovom-bony. Ny ahafantarana fa vovom-bony na hamoka no alain’ny tantely
amin’ny felana iray dia ny fahitana azy mihosona sy mitondra ilay vovom-bony amin’ny
tongony rehefa miala eo amin’ilay felana. Misy anefa ireo felana izay sady hangalan’ny
tantely hamoka no hitsetsefany maminy ka ny fihetsiny eo amin’ilay felana ihany no
ahafantarana izany.
Ny hamoka dia ampiasain’ny tantely ho sakafony. Ny hamoka no mitondra proteine ho an’ny
tantely ka ny tsy fahampian’izany dia mahatonga ny tantely harefo ka mora resin’ny fahavalo
sy tsy afaka mitombo ara-dalana.
Ny dingadingana ohatra dia isan’ny hazo salasalany mitondra hamoka fa matetika ireo bozaka
eny amin’ny tanety sy eny ambanin’ny hazo lehibe ireny no tena fangalan’ny tantely hamoka.
- Dity (propolis) izay tsiranoka hita amin’ny laingo sy tonon’ny hazo na bozaka ka ahitana ny
tantely mpiremby mitety sy manangona azy ireny ny maraina vao tsy midanika iny ny
masoandro. Ny dity dia entin’ny tantely amin’ny tongony aoriana ohatra ny fitondrany ny
hamoka ihany. Ny dity dia ampiasain’ny tantely ho fiarovana amin’ny bobongolo sy ny
fahalovana tsy hianaka ary hanapenana ireo kilavadavaka amin’ny tohoka. Tonga dia
ampiasainy avy hatrany ny dity fa tsy tahirizina toy ny mamim-boninkazo sy ny hamoka.
Afangarony savoka ny fampiasany ny dity. Indraindray ahitana azy eny amin’ny laingon’ny
mangahazo sy ny tonon’ny vomanga.
Torolalana fiompiana tantely amin’ny fomba nohatsaraina
Recyclage des apiculteurs relais Boeny – novembre 2018
8 INSIGHT in development
Noho izany, ny toerana hananganana ny toby fiompiana dia tokony toerana akaiky ireo felana
kendrena fa ahafahan’ny tantely miremby mba hanangona betsaka indrindra mamim-bonikazo
izay havadiny mamin-tantely ho sakafon’ny tantely sy hiotazan’ny mpiompy.
Marihina fa ny tantely mpiremby dia tonga hatramin’ny efatra kilometatra (4Km) manodidina
mitety felana hiotazana mamim-bonikazo; nefa na izany aza dia ny tsara indrindra dia manakaiky
ny toerana misy ny felana no hametrahana ny toby fiompiana. Arakaraka any maha akaiky ny
felana no ahafahan’ny mpiremby mitrandraka tsara sy mampiditra mamim-boninkazo betsaka ao
anaty tohoka. Ao anatin’ny 1 Km manodidina no tena ahitana ny fahombiazan’ny tantely
mpiremby.
2. Rehefa hita ny faritra sy toerana voatondro fa azo hametrahana ny toby dia ilaina fantarina ihany
koa ny fatra-pahazakan’ny faritra (capacité de charge).
Fantatra fa ny tantely dia miaina sy miankina mivantana amin’ny felana sy faritra voatondro tsy
mihoatra ny 3 Km manodidina. Izany hoe, ny andin-tantely eo amin’ny toby iray sy izay
mifanakaiky aminy ka ao anatin’ny 3 Km manodidina dia mpifaninana samy miremby ao anatin’io
faritra 3 Km manodidina io avokoa. Noho izany fifaninanana izany dia mety ho ampy azy ny sakafo
(felana) ao anatin’io faritra io nefa koa mety misy ny fotoana voafaritra mety ahatsapana tsy
fahampian’izany. Ilaina tanteraka noho izany ny fanadihadiana ny fatra fahazakan’io faritra
voatondro fa hametrahana ny toby fiompiana io. Izany hoe:
- Fantarina ny mety ho isan’ny andian-tantely monina sy miremby ao anatin’io faritra 3 Km
manodidina miainga amin’ny toerana hatao toby fiompiana io. Ao anatin’izany dia fantarina
amin’ny fomba marina kokoa ny isan’ny andian-tantely ompiana na monina ao anatin’ny 1
Km manodidina izay faritra tena hiasan’ny andian-tantely eo amin’ny toby. Tsy ankanavaka
ny fanisana fa dia isaina daholo na ireo fiompiana nentin-drazana na ireo fiompiana
moderna, toraka izany koa ireo andian-tantely mbola tsy manan-tompo monina an-davabato
sy ny mitovy aminy.
Mety ho sarotra anefa ny tena manisa azy ireny ka anaovana tombatombana isaky ny
toerana misy mpiompy no fomba tsotra indrindra anaovana izany amin’ny alalan’ny
fanaovana sarin-tany tsotsotra.
- Fantarina ny velaran-tany mitondra felana fangalan’ny tantely mamim-boninkazo.
Eto dia tsara ny manamarika fa misy sokajiny telo ireo hazo fandehanan’ny tantely miremby:
- Hazo lehibe: ireo hazo lehibe (mihoatra ny 5 m) izay tena mitondra felana betsaka
tokoa. Izany hoe, ny fotoana famelanan’ireo hazo lehibe no tena betsaka ny sakafo ho
an’ny tantely ary azo antenaina ihany koa fa mety ahazoan’ny mpiompy vokatra azo
otazana. Tsongaina amin’ireo ny kininina, letchis, sns.
- Hazo salasalany: ireo hazo be velarana ihany nefa tsy dia avo loatra fa somary kirihitra
na mitsitokotoko ary tsy tonga lehibe ; toy ny radriaka sy ny digadingana. Ireo ihany koa
dia ahazoana felana tsara ary mety ahazoana vokatra ihany koa ny fahaizana
mitrandraka azy raha lehibe (midadasika) ny toerana misy azy.
- Bozaka: sokajiana ho bozaka ireo zavamaniry hafa ivelan’ny hazo lehibe sy salasalany toy
ny kirihitra sy ny vahy ary ny anana.
3. Ankoatra ny felana dia zava-dehibe tokony tandrovana amin’ny fametrahana ny toby fiompiana
ihany koa ny lafiny toe-tany. Jerena manokana amin’izany ny fitsiokan’ny rivotra sy ny hafanana
ary ny hatsiaka (hainandro sy hamandoana). Izany hoe:
- Toerana tsy talaky rivotra loatra (indrindra rivotra misafotofoto) na eo amin’ny toerana
hametrahana ny toby na ny manodidina ny toby izay hanidinan’ny tantely rehefa hiainga na
tonga avy niremby izy. Izany no ilana aro-rivotra manodidina ny toby fiompiana. Ny tsara
Torolalana fiompiana tantely amin’ny fomba nohatsaraina
Recyclage des apiculteurs relais Boeny – novembre 2018
9 INSIGHT in development
indrindra dia zava-maintso no atao aro-rivotra ka sady hitondra felana ho an’ny tantely no ho
fefy sakana amin’ny fahavalo tsy ho tafiditra hanelingelina ny toby.
Kendrena araka izany mba hiamboho ny fiavian’ny rivotra ny fametrahana ny tohoka
fiompiana
- Toerana tsy mando lava na maloto sy be fofona ka hitondra hatsiaka na hitarika bobongolo
amin’ireo tohoka fiompiana. Ny tantely mantsy dia biby mitaky fahadiovana tanteraka.
Ny tsara dia toerana madio, azon’ny masoandro tsara, misy alokaloka maivana afaka
manaloka ny tohoka amin’ny antoandro ary tsy mando no hametrahana ny toby fiompiana.
Ezahina ihany koa mba toerana tsy be zavona matetika amin’ny fotoana ririnina.
Kendrena mba hitodika any amin’ny masoandro maraina ny vavan’ny tohoka mba hisarika ny
tantely mpiremby mba hivoaka ny tohoka hiremby mamim-bonikazo sy vony.
- Toerana somary manalavitra ny fonenan’ny olona na fahitra (vala) ho an’ny biby fiompy na
amoron-dalana be mpandeha izay misy korontana sy tabataba matetika. Indraindray misy
andian-tantely masiaka ka sarotiny amin’ny tabataba sy korontana ka manaikitra ny olona ny
biby fiompy manodidina azy.
Mila diovina sy atao mifanaraka amin’ireo fepetra ireo noho izany ny toby fiompiana tantely.
Ilaina noho izany ny fanadiovana farafaharatsiny isaky ny hanomboka ny taom-pamokarana.